Ministerstvo vnútra Slovenskej republiky

sekcia ekonomiky

odbor komodít

Pribinova 2, 812 72 Bratislava

Č. p. : SE-OK3-2025/004801-006

VÝZVA NA PREDLOŽENIE PONUKY

pre zákazku malého rozsahu zadávanú prostredníctvom systému JOSEPHINE
podľa zákona č. 343/2015 Z. z.o verejnom obstarávaní a o zmene a doplnení niektorých zákonov
v znení neskorších zákonov (ďalej len „zákon“)

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky, oddelenie špeciálnych komodít odboru komodít sekcie ekonomiky

Adresa: Košická 47, 812 72 Bratislava

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: (uvedie sa meno a priezvisko osoby, ktorá realizuje zákazku)

Telefón: 09610575339

E-mail: janette.zajacova@minv.sk

Odkaz na webové sídlo kde je výzva dostupná: (uvedie sa link na zverejnenie z nastavenia JOSEPHINE)

### II. Opis

Názov zákazky:

Štandardy omamných a psychotropných látok

Druh zákazky: tovar

Spoločný slovník obstarávania (CPV): 24324000-1 Rozdelenie predmetu zákazky na časti:

Požaduje sa predloženie ponuky na celý predmet zákazky, predmet zákazky nie je rozdelený na časti.

Hlavné miesto poskytovania služieb:

Ministerstvo vnútra Slovenskej republiky, Kriminalistický a expertízny ústav P PZ, Sklabinská 1, Bratislava.

Termín splnenia zákazky: najneskôr 31. 7. 2025

Opis predmetu zákazky:

|  |  |
| --- | --- |
| Názov certifikovaného referenčného materiálu | Počet kusov |
| D,L - metamfetamín hydrochlorid, 50 mg, čistota > 98,5 % | 2 |
| metamfetamín-D5-hydrochlorid, 10 mg, čistota > 98,5 % | 5 |
| D,L - amfetamín hydrochlorid, 50 mg, čistota > 98,5 % | 2 |
| amfetamín-D5-hydrochlorid, 10 mg, prášok, čistota > 98,5 % | 5 |
| D,L-3,4-metyléndioxymetamfetamín hydrochlorid, 50 mg, čistota > 98,5 % | 2 |
| D,L-3,4-metyléndioxymetamfetamín-D5-hydrochlorid, 10 mg, čistota > 98,5 % | 5 |
| D,L-3,4-metyléndioxyamfetamín hydrochlorid, 50 mg, čistota > 98,5 % | 2 |
| D,L-3,4-metyléndioxyamfetamín-D5-hydrochlorid, 10 mg, prášok, čistota > 98,5 % | 5 |
| delta-9-tetrahydrokanabinol, 1 mg/1 ml v etanole, čistota > 96,0 % | 5 |
| delta-9-tetrahydrokanabinol-D3, 1 mg/1 ml v etanole, čistota > 96,0 % | 5 |
| kyselina D,L-11-nor-delta-9-tetrahydrokanabinol karboxylová, 1 mg/1 ml v metanole, čistota > 96,0 % | 2 |
| kyselina D,L-11-nor-delta-9-tetrahydrokanabinol-D3 karboxylová, 1 mg/1 ml v metanole, čistota > 96,0 % | 1 |
| D,L-11-hydroxy-delta-9-tetrahydrokanabinol, 1 mg/1 ml v metanole, čistota > 96,0 % | 2 |
| D,L-11-hydroxy-delta-9-tetrahydrokanabinol-D3, 1 mg/1 ml v metanole, čistota > 96,0 % | 1 |
| morfín hydrochlorid, 50 mg, čistota > 98,5 % | 2 |
| morfín-D3-hydrochlorid, 10 mg, čistota > 98,5 % | 5 |
| kokaín hydrochlorid, 50 mg, čistota > 98,5 % | 2 |
| kokaín-D3-hydrochlorid, 10 mg, čistota > 98,5 % | 5 |
| benzoylekgonín, 50 mg, čistota > 98,5 % | 2 |
| benzoylekgonín-D8, 10 mg, čistota > 98,5 % | 5 |

V cene predmetu zákazky sú zahrnuté všetky náklady, ktoré sú spojené s plnením zákazky - priame i nepriame náklady (doprava, balenie a iné....) na predmet zákazky. Cena musí byť uvedená ako cena bez DPH, sadzba DPH, výška DPH a cena s DPH. Ak uchádzač nie je platiteľom DPH, na túto skutočnosť v ponuke upozorní; ak je opis predmetu zákazky rozsiahlejší, môže byť prílohou k výzve).

Množstvo alebo rozsah obstarávaných tovarov, stavebných prác alebo služieb

Množstvo je uvedené v opise predmetu zákazky.

### III. predpokladaná hodnota zákazky: 34 354,00 bez DPH

### IV. Informácie potrebné na vypracovanie ponuky, predloženie ponuky

Komunikácia:

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“.

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov“.

Použije sa elektronická aukcia: Nie

Lehota na predkladanie ponúk:

Dátum: 05. 05. 2025

Čas: 10.00 h

Dátum a čas otvárania ponúk:

Dátum: 05. 05. 2025

Čas: 10.15 h

Spôsob predkladania ponúk:

formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com> )

### V. Podmienky účasti

Uchádzač musí spĺňať nasledovné podmienky účasti týkajúce sa osobného postavenia:

1. podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce alebo poskytovať službu. Uvedenú podmienku účasti preukáže uchádzač v súlade s § 32 ods. 2 písm. e) zákona doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.
2. podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. f) zákona doloženým čestným vyhlásením.
3. V zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov (tlačivo na súhlas je v prílohe).

### VI. Kritériá vyhodnotenia ponúk a vyhodnotenie ponúk

Kritériom na vyhodnotenie je najnižšia cena. Na základe výsledku vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk.

Postup hodnotenia ponúk:

Verejný obstarávateľ bude vyhodnocovať z hľadiska splnenia požiadaviek na predmet zákazky a splnenia podmienok účasti iba ponuku uchádzača s najlepším návrhom na plnenie kritérií. V prípade, ak uchádzač s najlepším návrhom na plnenie kritérií nepreukáže splnenie podmienok účasti alebo požiadaviek na predmet zákazky, verejný obstarávateľ pristúpi k hodnoteniu ponuky druhého uchádzača v poradí. Tento postup môže verejný obstarávateľ opakovať.

### VII. Podmienky týkajúce sa zmluvy a plnenia zmluvy

Výsledkom verejného obstarávania bude objednávka na dodanie požadovaného množstva predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky“).

### VIII: DOPLŇUJÚCE INFORMÁCIE:

Nevyžaduje sa.

Dôvody na zrušenie použitého postupu zdávania zákazky:

Verejný obstarávateľ môže zrušiť použitý postup zadávania zákazky z nasledovných dôvodov:

1. nebude predložená ani jedna ponuka,
2. ani jeden uchádzač nesplní podmienky účasti,
3. ani jedna z predložených ponúk nebude zodpovedať určeným požiadavkám vo výzve na predkladanie ponúk,
4. ak sa zmenili okolnosti, za ktorých sa vyhlásilo toto verejné obstarávanie

Dátum odoslania výzvy: 16. 04. 2025

 .............................................................

 Ing. Marek Ištok

 riaditeľ odboru komodít